projecte-aina/catalan_government_crawling huggingface dataset:
219 quaterdecies.1 L'aprovació inicial de la relació de béns i drets afectats o del projecte de taxació conjunta s'ha de notificar a totes les persones ocupants dels habitatges afectats per l'actuació, atorgant-los un tràmit d'audiència pel mateix termini d'informació pública als efectes que, en cas que siguin ocupants legals amb residència habitual a l'habitatge afectat que reuneixin els requisits necessaris, procedeixin expressament a sol·licitar el reconeixement del dret de reallotjament o a renunciar-hi.
219 quaterdecies.2 La notificació a què fa referència l'apartat 1:a) Ha d'especificar que és en aquest tràmit d'audiència en què és procedent sol·licitar el reconeixement del dret de reallotjament o renunciar al seu exercici i ha d'incloure l'advertiment de les conseqüències en cas de no fer-ho.
b) Ha de fer esment als requisits legals necessaris per ser titular del dret de reallotjament, amb especificació de la data concreta en què l'habitatge havia de constituir la residència habitual d'acord amb l'article 219.1.d).
c) Ha de requerir l'aportació, dintre del termini d'audiència, del títol que legitimi l'ocupació i qualsevol altra documentació que acrediti el compliment dels requisits a què fa referència l'apartat b).
d) Ha d'informar de les condicions generals i dels terminis previstos de reallotjament.
En les actuacions urbanístiques que es gestionin pel sistema d'actuació per expropiació o, en cas de gestió urbanística aïllada, mitjançant expropiació o ocupació directa, a la relació de béns i drets objecte d'aprovació inicial.
Si se segueix el procediment individualitzat previst a la legislació aplicable en matèria d'expropiació forçosa o a la relació de béns i drets que forma part del projecte de taxació conjunta aprovat inicialment, l'administració actuant hi ha de fer constar les situacions d'ocupació dels habitatges afectats per l'actuació de les que tingui constància pel padró municipal d'habitants o per qualsevol altre mitjà admès en dret.
Havent observat una errada al text de la Llei esmentada, tramès al DOGC i publicat al núm. 6035, pàg.
66432, de 30.12.2011, se'n detalla la correcció oportuna:
A la pàgina 66471, a l'article 147, on diu:
Addició de la disposició addicional cinquena a la Llei 12/1987
S'afegeix una disposició addicional, la cinquena, a la Llei 12/1987, amb el text següent:
Aquests empleats han d'exercir les funcions inspectores corresponents i han de donar compte de les infraccions detectades als òrgans administratius competents.",
Addició de la disposició addicional tercera a la Llei 12/1987
S'afegeix una disposició addicional, la tercera, a la Llei 12/1987, amb el text següent:
Aquests empleats han d'exercir les funcions inspectores corresponents i han de donar compte de les infraccions detectades als òrgans administratius competents.".
Les excepcions en matèria d'horaris comercials derivades de la qualificació de municipi turístic als efectes d'horaris comercials que es troben vigents en el moment de l'entrada en vigor d'aquesta llei de modificació de la Llei 8/2004, del 23 de desembre, d'horaris comercials, s'extingeixen en el termini fixat per la resolució d'atorgament de l'excepció o, si no s'hi especifica cap termini, al cap de vuit anys a comptar de la data d'entrada en vigor d'aquesta llei de modificació.
Totes les excepcions en matèria d'horaris comercials derivades de la qualificació de municipi turístic als efectes d'horaris comercials que es troben vigents en el moment de l'entrada en vigor d'aquesta llei de modificació de la Llei 8/2004, del 23 de desembre, d'horaris comercials, s'extingeixen en el termini fixat per la resolució d'atorgament de l'excepció o, si no s'hi especifica cap termini, al cap de dos anys a comptar de la data d'entrada en vigor d'aquesta llei de modificació.
Les activitats ramaderes que disposen d'autorització ambiental en la data d'entrada en vigor d'aquesta llei de modificació i que amb la nova regulació resten incloses en l'annex II de la Llei 20/2009, del 4 de desembre, de prevenció i control ambiental de les activitats, passen a regir-se pel règim de control que l'article 71 de la Llei 20/2009 estableix per a les activitats de l'annex II.
Les activitats ramaderes que disposen d'autorització ambiental en la data d'entrada en vigor d'aquesta llei de modificació i que amb la nova regulació queden incloses en l'annex II de la Llei 20/2009, del 4 de desembre, de prevenció i control ambiental de les activitats, mantenen el règim de control establert per l'autorització atorgada.
Els procediments relatius a activitats incloses en l'annex I.2 de la Llei 20/2009, del 4 de desembre, de prevenció i control ambiental de les activitats, iniciats abans de l'entrada en vigor d'aquesta llei de modificació i que amb la nova regulació resten subjectes al règim de llicència se sotmeten al règim legal vigent en el moment de l'inici del procediment.
Els procediments relatius a activitats incloses en l'annex II de la Llei 20/2009 iniciats abans de l'entrada en vigor d'aquesta llei de modificació i que amb la nova regulació resten subjectes al règim de comunicació es resolen mitjançant la notificació a la persona interessada que l'activitat queda sotmesa al dit règim.
Es faculta el departament competent en matèria de comerç perquè:
a) Identifiqui i delimiti les concentracions comercials existents en el moment de l'entrada en vigor del Decret 379/2006, del 10 d'octubre, pel qual s'aprova el Pla territorial sectorial d'equipaments comercials, però que no hi foren incloses.
La resolució que reconegui aquestes concentracions, que se sotmet al règim jurídic de la Llei 26/2010, del 3 d'agost, de règim jurídic de procediment de les administracions públiques de Catalunya, pot comportar llur assimilació a la trama urbana consolidada a efectes de l'ordenació dels equipaments comercials a partir del moment de la publicació de la resolució en el Diari Oficial de la Generalitat de Catalunya.
La delimitació s'ha de divulgar per mitjà del web del departament.
b) Comprovi, si s'escau, l'adequació de les delimitacions fixades pel Decret 379/2006 a la realitat anterior al moment de l'entrada en vigor del Decret.
La resolució que acordi la revisió, que se sotmet al règim jurídic de la Llei 26/2010, s'ha de publicar en el Diari Oficial de la Generalitat de Catalunya, i la nova delimitació s'ha de divulgar per mitjà del web del departament.
A partir d'aquest moment, la modificació corresponent del perímetre de la concentració és efectiva a l'efecte de la seva assimilació a la trama urbana consolidada.
Es modifica l'apartat 2 de l'article 3 de la Llei 8/2004, que resta redactat de la manera següent:
Per a determinar els municipis turístics exceptuats del règim general, cal la proposta motivada de l'òrgan competent de l'ajuntament directament afectat, la qual ha d'especificar si l'exclusió es demana per a la totalitat del municipi o només per a una part, i indicar el període de l'any al qual se circumscriu la sol·licitud, la franja horària d'obertura diària sol·licitada i el període de vigència de l'exclusió, que no pot ésser superior a vuit anys, i a la qual s'han d'adjuntar els informes següents:
"a) Informe de la cambra de comerç de l'àmbit territorial afectat.
"b) Informe de les entitats patronals més representatives del sector del comerç, i també de les associacions o agrupacions de comerciants detallistes més representatives del sector comercial del municipi.
"c) Informe de les agrupacions més representatives de persones consumidores i usuàries, en l'àmbit territorial afectat.
"d) Informe de les organitzacions sindicals més representatives en l'àmbit territorial afectat.
S'afegeixen dos apartats, el 5 i el 6, a l'article 3 de la Llei 8/2004, amb el text següent:
Les excepcions poden ésser prorrogades successivament, mitjançant una declaració responsable, sempre que continuïn vigents els requisits que van determinar la qualificació del municipi com a turístic a efectes d'horaris comercials i així es declari.
La durada de cadascuna de les pròrrogues no pot ésser superior a la del període de vigència inicial.
En cas que es denegui la pròrroga de la condició de municipi turístic, si l'ajuntament afectat acredita que la pèrdua d'aquesta condició comporta una pèrdua significativa de llocs de treball en el municipi o d'ingressos tributaris de la corporació municipal, la dita condició es pot prorrogar fins a un termini màxim de dos anys."
S'afegeix un apartat, el 3, a la lletra a de l'article 45 del text refós sobre comerç interior, amb el text següent:
La realització de l'activitat comercial i la prestació de serveis sense les condicions legalment establertes per a exercir-les, tant si es duen a terme amb ocupació d'espais de titularitat pública com d'espais de titularitat privada.
També són responsables de la infracció les persones que hi participen, que contribueixen a cometre-la o que en faciliten la comissió, i també les persones que adquireixen els béns o els serveis oferts."
L'article 17.2 del Decret 379/2006, de 10 d'octubre, pel qual s'aprova el Pla territorial sectorial d'equipaments comercials (PTSEC), determina que es delimita com a annex gràfic amb caràcter normatiu el perímetre corresponent a les trames urbanes consolidades de tots els municipis de menys de 25.000 habitants i que tenen una concentració comercial.
En aquest sentit, el municipi de Sant Boi de Llobregat té delimitada la seva trama urbana consolidada (TUC) a l'annex 3 del Decret 379/2006, de 10 d'octubre, pel qual s'aprova el PTSEC.
Així mateix, l'article 19 del Decret 379/2006, de 10 d'octubre, pel qual s'aprova el PTSEC, estableix que les delimitacions de les trames urbanes consolidades es podran modificar per incorporar sectors de planejament urbanístic que tinguin planejament derivat aprovat definitivament i vigent, i que es considerarà element essencial en aquesta delimitació que el sector de planejament prevegi com a mínim dos-cents cinquanta habitatges, amb tipologia d'eixample plurifamiliar i amb una densitat superior a quaranta habitatges per hectàrea.
D'altra banda, l'article 19 preveu que aquestes modificacions de les delimitacions de les trames urbanes consolidades han de ser aprovades per mitjà d'una ordre del conseller competent en matèria de comerç.
En data 16 de desembre de 2008 l'Ajuntament de Sant Boi de Llobregat sol·licita la modificació de la delimitació de la TUC del seu municipi, per tal d'incorporar el Pla parcial del Camí del Llor, de Sant Boi de Llobregat.
El 9 de gener de 2009 la Direcció General de Comerç proposa incorporar a la TUC esmentada el sector de planejament urbanístic del Pla parcial del Camí del Llor.
D'acord amb l'article 19.2 del Decret 379/2006, de 10 d'octubre, pel qual s'aprova el PTSEC, s'ha escoltat la Comissió d'Equipaments Comercials en la sessió de 30 de gener de 2009, i en data de 4 de febrer de 2009 s'ha donat tràmit d'audiència a l'Ajuntament de Sant Boi de Llobregat.
Vist l'escrit de conformitat de l'Ajuntament de Sant Boi de Llobregat presentat el 16 de febrer de 2009, i d'acord amb la proposta de 9 de gener de 2009 de la Direcció General de Comerç,
Aprovar la modificació de la trama urbana consolidada del municipi de Sant Boi de Llobregat per tal d'incorporar el Pla parcial del Camí del Llor, el mapa de la qual és el que figura a l'annex d'aquesta Ordre.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la publicació al DOGC, sense perjudici que s'hi pugui interposar qualsevol altre recurs que es consideri procedent.
Modificació de la trama urbana consolidada del municipi de Sant Boi de Llobregat
L'any 2000 es produeix una circumstància excepcional que no es tornarà a donar fins a l'any 2028, que és el fet que cap de les festes obligades estatals i cap de les festes arrelades a Catalunya cauen en diumenge.
Per aquest motiu, en el calendari laboral per a l'any 2000 establert per l'Ordre del Departament de Treball de 29 de juliol de 1999, i d'acord amb el que preveu el Decret 205/1999, de 27 de juliol, de modificació del Decret 17/1982, de 28 de gener, sobre el calendari de festes fixes i suplents, s'ha suprimit, només per al present any 2000, com a festa fixa la del 24 de juny, Sant Joan, malgrat que es recomana no treballar en aquest dia, segons l'acord assolit per Foment del Treball, Pimec-Sefes, Comissions Obreres i Unió General de Treballadors en data 13 de juliol de 1999, en el sí del Consell de Treball de Catalunya.
Així mateix, considerada la petició formulada per les associacions de comerciants i les grans empreses de distribució més representatives, com són Agrupament de Botiguers i Comerciants de Catalunya, Asociación Española de Centros Comerciales, Asociación Nacional de Grandes Empresas de Distribución, Confederació de Comerç de Catalunya i Consell d'Empreses de Distribució d'Alimentació de Catalunya, i d'acord amb el segon punt de l'acord assolit en el sí del Consell de Treball de Catalunya, en ús de les competències que tinc conferides, d'acord amb el dictamen de la Comissió Jurídica Assessora, a proposta del conseller d'Indústria, Comerç i Turisme i d'acord amb el Govern,
Per a l'any 2000, i sense que això suposi una alteració dels criteris establerts en matèria d'horaris comercials, s'autoritza l'obertura dels establiments comercials, amb caràcter general, el dia 1 de novembre de 2000, festa de Tots Sants.
Barcelona, 24 d'octubre de 2000
ORDRE ARP/239/2004, d'1 de juliol, per la qual es regula el procediment de gestió dels ajuts del Departament d'Agricultura, Ramaderia i Pesca assignats als grups d'acció local participants en la iniciativa comunitària Leader Plus a Catalunya, i es fixa la dotació pressupostària corresponent a l'any 2004.
ORDRE ARP/220/2003, de 14 de maig, per la qual es modifica el procediment de percepció i gestió dels ajuts assignats als grups d'acció local participants en la iniciativa comunitària Leader Plus de desenvolupament rural a Catalunya, i es fixa la dotació pressupostària corresponent a l'any 2003.
ORDRE ARP/210/2002, de 12 de juny, per la qual es regula el procediment de percepció i gestió dels ajuts del Departament d'Agricultura, Ramaderia i Pesca assignats als grups d'acció local participants en la iniciativa comunitària Leader Plus de desenvolupament rural a Catalunya.
ORDRE de 8 de setembre de 1986, de creació de negociats dins la Secció de Cooperativisme Agrari de la Direcció General de Promoció i Desenvolupament.
ORDRE de 6 de juliol de 1983, de creació de Negociats a les Escoles de Capacitació Agrària, de la Direcció General de Promoció i Desenvolupament del Departament d'Agricultura, Ramaderia i Pesca.
ORDRE de 2 de gener de 1995, per la qual s'aproven les bases per a la concessió d'ajuts per a activitats d'informació i orientació en matèria de promoció comercial.
ORDRE de 3 de gener de 1994, per la qual s'aproven les bases per a la concessió d'ajuts per a les activitats de promoció comercial de sectors manufacturers.
ORDRE de 3 de gener de 1994, per la qual s'aproven les bases per a la concessió d'ajuts per a activitats d'informació i orientació en matèria de promoció comercial.
ORDRE d'11 de juny de 1986, de creació del Negociat de Gestió i Coordinació Administrativa, adscrit a la Direcció General de Promoció Comercial.
ORDRE de 20 de juny de 1990, de concessió de subvencions en el marc del programa de foment i promoció comercial per a l'any 1990.
ORDRE de 2 de març de 1990, per la qual s'estableixen els criteris de distribució i el procediment per a la concessió de beques a titulats superiors, destinades a la realització de treballs d'investigació de mercats i d'accions de promoció comercial.
ORDRE de 13 de març de 1989, per la qual s'estableixen els criteris de distribució i el procediment per a la concessió de beques a titulats superiors, destinades a la realització de treballs d'investigació de mercats i d'accions de promoció comercial.
ORDRE de 13 de març de 1989, per la qual s'estableixen els criteris de distribució i el procediment per a la concessió de subvencions en el marc de la política de promoció comercial per a l'any 1989.
ORDRE de 19 d'octubre de 1988, de modificació de l'Ordre de 10 de febrer de 1988, per la qual s'estableixen els criteris de distribució i el procediment per a la concessió de subvencions en el marc de la política de promoció comercial per a l'any 1988.
ORDRE de 10 de febrer de 1988, per la qual s'estableixen els criteris de distribució i el procediment per a la concessió de subvencions en el marc de la política de promoció comercial per a l'any 1988.
ORDRE d'1 de febrer de 1988, per la qual es fixen els criteris de distribució i el procediment per a la concessió de beques a titulats superiors destinades a la realització de treballs d'investigació de mercats i d'accions de promoció comercial.
ORDRE de 23 de desembre de 1986, per la qual es fixen els criteris de distribució i el procediment per a la concessió de beques a titulats superiors destinades a la realització de treballs d'investigació de mercats i d'accions de promoció comercial.
ORDRE de 10 d'abril de 1986, per la qual s'estableixen el procediment i els criteris de concessió de subvencions a institucions sense finalitat de lucre per a la realització d'accions de promoció comercial a l'artesania.
ORDRE de 14 de febrer de 1986, per la qual es fixen els criteris de distribució i el procediment per a la concessió de beques a titulats superiors, destinades a la realització de treballs d'investigació de mercats i d'accions de promoció comercial.
ORDRE de 29 de març de 1985, per la qual es fixen els criteris de distribució i el procediment per a la concessió de subvencions a institucions sense finalitat de lucre per a la realització d'accions de promoció comercial de l'artesania.
L'article 17.1 del Decret 379/2006, de 10 d'octubre, pel qual s'aprova el Pla territorial sectorial d'equipaments comercials (PTSEC), determina que es delimita com annex gràfic amb caràcter normatiu el perímetre corresponent a les trames urbanes consolidades de tots els municipis de més de 25.000 habitants i de les capitals de comarca.
D'acord amb l'article 4.1 de Llei 18/2005, de 27 de desembre, d'equipaments comercials, el municipi de Palafrugell es considera assimilable per raó de fluxos turístics i té delimitada la seva trama urbana consolidada (TUC) a l'annex 3 del Decret 379/2006, de 10 d'octubre, pel qual s'aprova el PTSEC.
Així mateix, l'article 19 del Decret 379/2006, de 10 d'octubre, pel qual s'aprova el PTSEC, estableix que les delimitacions de les trames urbanes consolidades es podran modificar per incorporar-hi sectors de planejament urbanístic que tinguin planejament derivat aprovat definitivament i vigent, i que es considerarà element essencial en aquesta delimitació que el sector de planejament prevegi com a mínim dos-cents cinquanta habitatges, amb tipologia d'eixample plurifamiliar i amb una densitat de més de quaranta habitatges per hectàrea.
D'altra banda, l'article 19 preveu que aquestes modificacions de les delimitacions de les trames urbanes consolidades s'han d'aprovar per mitjà d'ordre del conseller competent en matèria de comerç.
En data 12 de març de 2009 l'Ajuntament de Palafrugell sol·licita la modificació de la delimitació de la TUC del seu municipi, per tal d'incorporar-hi el Pla especial urbanístic de la Fanga, a la zona nord-oest, de Palafrugell.
El 26 de maig de 2009 la Direcció General de Comerç proposa incorporar a la TUC esmentada el Pla especial urbanístic de la Fanga, a la zona nord-oest, de Palafrugell.
D'acord amb l'article 19.2 del Decret 379/2006, de 10 d'octubre, pel qual s'aprova el PTSEC, s'ha escoltat la Comissió d'Equipaments Comercials en la sessió de 28 de maig de 2009, i en data de 3 de juny de 2009 s'ha donat tràmit d'audiència a l'Ajuntament de Palafrugell.
Vist l'escrit de conformitat de l'Ajuntament de Palafrugell presentat el 10 de juny de 2009, i d'acord amb la proposta de 26 de maig de 2009 de la directora general de Comerç,
Aprovar la modificació de la trama urbana consolidada del municipi de Palafrugell, per tal d'incorporar-hi el sector del Pla especial urbanístic de la Fanga, a la zona nord-oest, de Palafrugell, que consta grafiada a l'annex d'aquesta Ordre.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, sense perjudici de poder interposar qualsevol altre recurs que es consideri procedent.
Modificació de la trama urbana consolidada del municipi de Palafrugell
L'article 17.1 del Decret 379/2006, de 10 d'octubre, pel qual s'aprova el Pla Territorial Sectorial d'Equipaments Comercials (PTSEC), determina que, es delimita com annex gràfic amb caràcter normatiu el perímetre corresponent a les trames urbanes consolidades de tots els municipis de més de 25.000 habitants i de les capitals de comarca.
En aquest sentit, el municipi de Vic té delimitada la seva trama urbana consolidada (TUC), a l'annex 3 del Decret 379/2006, de 10 d'octubre, pel qual s'aprova el PTSEC.
Així mateix, l'article 19 del Decret 379/2006, de 10 d'octubre, pel qual s'aprova el PTSEC, estableix que les delimitacions de les trames urbanes consolidades podran ser modificades per incorporar sectors de planejament urbanístic que disposin de planejament derivat aprovat definitivament i vigent, i que es considerarà element essencial en aquesta delimitació que el sector de planejament prevegi com a mínim dos-cents cinquanta habitatges, amb tipologia d'eixample plurifamiliar i amb una densitat superior a quaranta habitatges per hectàrea.
D'altra banda, l'article 19 preveu que aquestes modificacions de les delimitacions de les trames urbanes consolidades han de ser aprovades per mitjà una Ordre del conseller competent en matèria de comerç.
En data 29 de maig de 2009 l'Ajuntament de Vic sol·licita la modificació de la delimitació de la TUC del seu municipi, per tal d'incorporar el sector de planejament "Can Garrofa" del PGOU vigent de Vic.
El 29 de juny de 2009, la Direcció General de Comerç proposa incorporar en la TUC esmentada el sector de planejament "Can Garrofa" del PGOU de Vic.
D'acord amb l'article 19.2 del Decret 379/2006, de 10 d'octubre, pel qual s'aprova el PTSEC, s'ha escoltat la Comissió d'Equipaments Comercials en la sessió de 2 de juliol de 2009, i en data de 3 de juliol de 2009 s'ha donat tràmit d'audiència a l'Ajuntament de Vic.
D'acord amb la sol·licitud de l'Ajuntament de Vic, de 29 de maig de 2009, i la proposta de la directora general de Comerç, de 29 de juny de 2009,
Aprovar la modificació de la trama urbana consolidada del municipi de Vic, per tal d'incorporar el sector de planejament "Can Garrofa" del PGOU de Vic, que consta grafiada a l'annex d'aquesta Ordre.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l'endemà de la seva publicació al DOGC, sense perjudici de poder interposar qualsevol altre recurs que es consideri procedent.
Barcelona, 16 de setembre de 2009
Modificació de la trama urbana consolidada del municipi de Vic